LAOAG CITY – Dakkel ti panagyaman ni Gov Imee Marcos iti arig na saan a pannakarikna ti Ilocos Norte iti epekto ti bagyo Luis.
Segun iti gobernador, milagro ti nasao nga insidente gapu ta nupay ti probinsya ti tinurong na ket saan a nanggubuay ti dakkel a perdisyon a kas kadagiti dadduma a lugar a nagdalyasatan na.
Imbatad na a milagro ti panangisalakan ti Dios iti probinsya no maidasig kadagiyi dadduma a lugar.
Innayon na a ti kadakkelan nga epekto ti bagyo ket ti kaawan ti kuryente iti sumagmamano a lugar nangnangruna iti umamyanan a paset ti probinsya, sumagmamano a lugar iti ili a San Nicolas, ditoy syudad ti Laoag ken sumagmamano a lugar iti dumaya a paset ti Ilocos Norte.
ilo_Latn ilo_Latn ilo_Latn ilo_Latn